| Glen Cook |
| --- |
| Glen Cook |
| **Gimė** | 1944 m. liepos 9 d. (78 metai)Niujorkas, JAV |
| **Pilietybė** | JAV |
| **Profesija** | Rašytojas |
| **Kūryboslaikotarpis** | nuo 1967 m. |
| **Žanrai** | Mokslinė fantastika, Maginė fantastika |
| **Žymiausi darbai** | *Ciklas „Juodoji gvardija"*, *ciklas „Gareto failai"* |

**Glenas Kukas** (angl. *Glen Cook*, g. 1944 m. liepos 9 d.) – amerikiečių fantastikos rašytojas.

Žymiausi kūriniai – maginės fantastikos ciklas „Juodosios gvardijos kronikos", detektyvinės fantastikos ciklas „Gareto failai". Rašytojas gyvena Sent Luise, Misūrio valstijoje.

Biografija
----------

Dar mokykloje Glenas Kukas rašė straipsnius mokyklos laikraščiui. Baigęs mokyklą tarnavo JAV kariniam jūrų laivyne. Po tarnybos įstojo į Misūrio universitetą Kolumbijoje, Misūrio valstijoje. Pinigų trūkumas privertė mesti mokslus ir išvykti į Sent Luisą, kur tėvo draugas surado Kukui darbą „General Motors" gamykloje. Nuobodus darbas ofise ir daugybė laisvo laiko, leido Kukui atsidėti skaitymui. Perskaitęs daugybę fantastikos knygų, nutarė ir pats imtis rašymo. 1967 m. parašė pirmą savo darbą – 1800 puslapių apimties „Kardas vardu Nuostabusis perlas", kuris pasak paties Kuko, buvo siaubingas.

Norėdamas išmokti rašyti užsirašė į šešių savaičių trukmės seminarą pradedantiems rašytojams fantastams. Seminaruose dalyvavo du kartus – 1969 ir 1970 m. Seminarai Kukui buvo naudingi ir jau 1970 m. jis pardavė savo pirmą apsakymą „Silverheels". Tuose pačiuose seminaruose susipažino su Karolina (angl. *Carol*), su kuria susituokė 1971 m. ir susilaukė trijų sūnų – Džastino, Kriso ir Maiko (angl. *Justin, Chris, and Mike*).

Pasitraukęs iš darbo „General Motors" atsidėjo tik rašymui.

Kūryba
------

Pirmasis Gleno Kuko romanas „Babilono paveldėtojai" (angl. *Heirs of Babylon*) buvo išspausdintas 1972 m. Tai buvo paprastas postapokalipsinis romanas, kuriame jautėsi stipri Richardo Vagnerio „Nybelungų žiedų" įtaka ir kokių šaltojo karo metais buvo daugybė. Antras romanas pasirodė po nemažos pertraukos, 1979 m. tai buvo maginės fantastikos knyga „Visų naktų tamsa" (angl. *A Shadow of All Night Falling*). Pasak Kuko, ši knyga buvo parašyta dar anksčiau už pirmą atspausdintą ir aliuzijų į „Nybelungų žiedus" buvo dar daugiau. Maginė fantastika tuo metu buvo labai populiari ir leidėjas sutiko išleisti knygą tik tuo atveju, jei Kukas parašys trilogiją. Kukas antrą knygą „Tamsos vaikis" (angl. *October's Baby*) taip pat jau buvo parašęs, o ties trečia teko pavargti. Patikinęs leidėją, kad yra parašęs visas tris knygas, sėdo prie darbo. Trečioji knyga „Tamsos atėjimas" (angl. *All Darkness Met*) buvo parašyta per dvi savaitės. Trilogija pradėjo „Tamsos imperijos" ciklą, kurį šiuo metu sudaro septyni romanai.

1982 m. ėmėsi mokslinės fantastikos žanro ir parašė romaną „Šešėlių linija" (angl. *Shadowline*), kuris vėliau išaugo į trilogiją „Žvaigždių gaudytojai" (angl. *Starfishers*). Serija buvo populiari ir leidėjai spaudė ją pratęsti, tačiau Kukas atsisakė ir parašė viso labo vieną romaną „Reidas" (angl. *Passage of Arms*), kuris su trilogija susijęs tik iš dalies. Ši knyga tapo viena iš geriausių Kuko parašytų mokslinės fantastikos knygų.

1984 m. buvo išleista knyga „Juodoji Gvardija", kuri ir išgarsino rašytoją. Pradžioje, leidėjas knygą atmetė, nes pasigedo bent vieno teigiamo veikėjo. Viename iš konventų Kukui neoficialaus pokalbio metu pavyko įtikinti leidėją išleisti knygą, nepaisant to, kad ji skiriasi nuo tuo metu „įprastų" maginės fantastikos knygų. Niūrus romanas, parašytas „tamsiosios maginės fantastikos" stiliumi patiko skaitytojams. Rašytojas planavo parašyti tik tris ciklo knygas, tačiau spaudžiamas leidėjų ir skaitytojų seriją pratęsė. Ciklą užbaigti turėjo dešimta knyga „Kareiviai gyvena" (angl. *Soldiers Live*) išleista 2000 m. Tačiau po šešerių metų duotame interviu Kukas prasitarė, kad planuoja parašyti dar dvi „Juodosios gvardijos kronikų" knygas.

Antrasis ciklas, atnešęs pripažinimą rašytojui, tai maginės fantastikos romanų serija apie privatų detektyvą Garetą. Pirma serijos knyga „Saldžiabalsis sidabrinis bliuzas" (angl. *Sweet Silver Blues*) pasirodė 1987 m. Ciniškas ir kandus detektyvas patiko skaitytojams, ir ciklą šiuo metu sudaro 14 romanų. Paskutinė, *Wicked Bronze Ambition*, išleista 2013 m.

Naujausias Kuko pradėtas ciklas vadinasi *„Instrumentalities of the Night"*, kurio pirma knyga „Nakties pagalbininkai" (angl. *The Tyranny of the Night*) išleista 2005 m. Antrasis ir trečiasis ciklo romanai *„Lord of the Silent Kingdom"* ir *„Surrender to the Will of the Night"* pasirodė atitinkamai 2007 ir 2010 m. o 2014 m. – paskutinis ciklo romanas *Working the Gods' Mischief* .

Lietuviškai Gleno Kuko knygas leidžia leidykla „Eridanas". Yra išleistos kelios knygos iš „Juodosios gvardijos" ir „Gareto failų" ciklų, bei romanas „Drakonas niekada nemiega" (angl. *The Dragon Never Sleeps*).

Bibliografija
-------------

### Juodoji gvardija

Pirmasis „Juodosios gvardijos" leidimas.
* Šiaurės knygos:

1. *Juodoji gvardija (The Black Company)* (1984)
2. *Ilgėjantys šešėliai (Shadows Linger)* (1984)
3. *Baltoji rožė (The White Rose)* (1985)

* Pietų knygos:

1. *Šešėlių žaidmai (Shadow Games)* (1989)
2. *Plieniniai sapnai (Dreams of Steel)* (1990)

* Žėruojančių akmenų knygos:

1. *Niūrūs laikai (Bleak Seasons)* (1996)
2. *Tamsa – tai Ji (She Is The Darkness)* (1997)
3. *Miegantys vandenys (Water Sleeps)* (1999)
4. *Kareiviai gyvena (Soldiers Live)* (2000)

* Kitos:

1. *Sidabrinis durklas (The Silver Spike)* (1989)

* Dar nepublikuotos:

1. *A Pitiless Rain*
2. *Port of Shadows*

* Apsakymai:

1. *Raker* – spausdintas žurnale *Magazine of Fantasy and Science Fiction* (1982)
2. *Tides Elba* – spausdintas antologijoje *Swords & Dark Magic (2010)*
3. *Smelling Danger: A Black Company Story* – spausdintas antologijoje *Tales of Dark Fantasy 2 (2011)*
4. *Shaggy Dog Bridge* – spausdintas antologijoje *Fearsome Journeys: The New Solaris Book of Fantasy (2013)*
5. *Bone Candy* – spausdintas antologijoje *Shattered Shields (2014)*
6. *Bone Eaters* – spausdintas antologijoje *Operation Arcana (2015)*

### Gareto failai

1. *Sweet Silver Blues* (1987)
2. *Bitter Gold Hearts* (1988)
3. *Cold Copper Tears* (1988)
4. *Old Tin Sorrows* (1989)
5. *Dread Brass Shadows* (1990)
6. *Red Iron Nights* (1991)
7. *Deadly Quicksilver Lies* (1994)
8. *Petty Pewter Gods* (1995)
9. *Faded Steel Heat* (1999)
10. *Angry Lead Skies* (2002)
11. *Whispering Nickel Idols* (2005)
12. *Cruel Zinc Melodies* (2008)
13. *Gilded Latten Bones* (2010)
14. *Wicked Bronze Ambition (*2013*)*

### Tamsos imperija

* Priešistorė:
	1. *The Fire in His Hands* (1984)
	2. *With Mercy Toward None* (1985)
* Pagrindinė trilogija:
	1. *A Shadow of All Night Falling* (1979)
	2. *October’s Baby* (1980)
	3. *All Darkness Met* (1980)
* Tęsiniai:
	1. *Reap the East Wind* (1987)
	2. *An Ill Fate Marshalling* (1988)
	3. *A Path to Coldness of Heart* (2012)
* Apsakymai:
	+ „The Nights of Deadful Silence" (1973)
	+ „Ghost Stalk" (1978)
	+ „Castle of Tears" (1979)
	+ „Call for the Dead" (1980)
	+ „Soldier of an Empire Unacquainted With Defeat" (1980)
	+ „Filed Teeth" (1981)
	+ „Severed Heads" (1984)
	+ *An Empire Unacquainted with Defeat: A Chronicle of the Dread Empire* (apsakymų rinkinys) (2008)

### Žvaigždžių gaudytojai

1. *Shadowline* (1982)
2. *Starfishers* (1982)
3. *Star’s End* (1982)

* Netiesiogiai priklauso serijai:

1. *Passage at Arms* (1985)

* Apsakymai:

1. *Sunrise* (1973)

### Tamsos karas (*Dark War*)

1. *Doomstalker* (1985)
2. *Warlock* (1985)
3. *Ceremony* (1986)

* Apsakymai"

1. *Darkwar* (1982)

### Instrumentalities of the Night

1. *The Tyranny of the Night* (2005)
2. *Lord of the Silent Kingdom* (2007)
3. *Surrender to the Will of the Night* (2010)
4. *Working the Gods' Mischief* (2014)

### Atskiri romanai

Lietuviškas „The Dragon Never Sleeps" leidimas.
1. *The Swap Academy* (1970) (parašyta slapyvardžiu „Greg Stevens")
2. *The Heirs of Babylon* (1973)
3. *The Swordbearer* (1982)
4. *A Matter of Time* (1985)
5. *The Dragon Never Sleeps* (1988)
6. *The Tower of Fear* (1989)
7. *Sung in Blood* (1992)

### Atskiri apsakymai

1. *Silverheels* (1971)
2. *Song from a Forgotten Hill* (1971)
3. *And Dragons in the Sky* (1972)
4. *Appointment in Samarkand* (1972)
5. *The Devil’s Tooth* (1974)
6. *The Recruiter* (1977)
7. *The Seventh Fool* (1978)
8. *Ponce* (1978)
9. *Enemy Territory* (1983)
10. *In the Wind* (1992)

Išnašos
-------

1. 1 2 3 4  Lavka Mirov: Glen Cook Archyvuota kopija 2008-05-13 iš Wayback Machine projekto.
2. 1 2 3  Strange Horizons: Interview with Glen Cook Archyvuota kopija 2006-05-14 iš Wayback Machine projekto.